Օզուրգեթի գավառ

Օզուրգեթի գավառ, վարաքաղաքական միավոր Ռուսական կայսրության կազմում։ 1846-1918 թվականներին մտել է Քութայիսի նահանգի կազմի մեջ։

Գավառի կենտրոնը Օզուրգեթ քաղաքն էր։ Ներառել է ժամանակակից Գուրիայի մարզը։

Պատմություն 
Գավառը կազմվել է 1846 թվականին՝ պատմական Գուրիայի իշխանության տարածքում։ Այդ ժամանակ ամբողջ Անդրկովկասը բաժանված էր երկու վարչաքաղաքական միավորի՝ Վրացա-Իմերեթական նահանգ և Կասպիական մարզ։ 1846 թվականին Անդրկովկասում տեղի են ունենում վարչական փոփոխություններ, և ստեղծվում են Թիֆլիսի, Քութայիսի, Շամախիի ու Դերբենդի նահանգները։

1905-1907 թվականների Ռուսական հեղափոխության ընթացքում Օզուրգեթի գավառում բռնկվել է հուժկու գյուղացիական ապստամբություն։ Ստեղծվել է Գուրիայի հանրապետությունը (1905 նոյեմբեր-1906 հունվար), որը, թեև իր կարճ կյանքին և գործունյա ու կենսունակ չլինելուն, առաջին հանրապետությունն էր Անդրկովկասի տարածքում։

1918 թվականին Օզուրգեթի գավառը Քութայիսի նահանգի կազմում մտել է Վրաստանի Դեմոկրատական Հանրապետության կազմի մեջ, իսկ 1921 թվականից՝ Խորհրդային Վրաստանի կազմի մեջ։ Ընթացքում կրել է որոշակի փոփոխություններ

1930 թվականին գավառը բաժանվում է երեք շրջանի՝ Օզուրգեթի, Լանչխութի և Չոխատաուրի։ 1934 թվականին Օզուրգեթն անվանափոխվել է «Մախարաձե»՝ տեղացի կոմունիստ հեղափոխական Ֆիլիպ Մախարաձեի անունով։

Բնակչություն 
1897 թվականին գավառի բնակչությունը կազմել էր 90326 մարդ, այդ թվում՝

վրացիներ՝ 86 057 մարդ (95,27 %),
հույներ՝ 3009 մարդ (3,33 %),
ռուսներ՝ 526 մարդ (0,58 %)։

Գավառի կենտրոն Օզուրգեթ քաղաքում բնակվել է 4710 մարդ։

Վարչական բաժանում 
1913 թվականին գավառի կազմում եղել են 23 գյուղական համայնքներ՝
Ակեթի - գ. Ակեթ (այժմ՝ Ներքին և Վերին Ակեթ)
Ամաղլեբայի - գ. Ամաղլեբա
Ասկանայի - գ. Ասկանա
Ացանայի - գ. Ացանա
Բախվի - գ. Բախվ (այժմ՝ Զեդա Բախվ և Քվեդա Բախվ)
Բասիլեթի - գ. Բասիլեթ
Գուրիանթայի - գ. Գուրիանթա
Դվաբզուի - գ. Դվաբզու
Էրկեթի - գ. Էրկեթ (այժմ՝ Ներքին և Վերին Էրկեթ)
Լանչխութի - ավան Լանչխութ
Խվարբեթի - գ. Խվարբեթ
Ձիմիթի - գ. Ձիմիթ
Միքել-Գաբրիելի - գ. Միքել-Գաբրիել
Նանեյշվիլի Սեուլ - գ. Նանեյշվիլի Սեուլ,
Ներքին Խեթ - գ. Ներքին Խեթ
Նիգոյիթի - գ. Նիգոյիթ
Շեմոքմեդի - գ. Շեմոքմեդ
Չոբաթի - գ. Չոբաթ,
Չոչխաթի - գ. Չոչխաթ
Ջվարցխմայի - գ. Ջվարցխմա
Ջումաթի - գ. Ջումաթ
Սուրեբի - գ. Փարցխմա (այժմ՝ Միջին և Վերին Սուրեբ)
Փարցխմայի - գ. Փարցխմա (այժմ՝ Միջին և Վերին Փարցխմա)

Պատկերասրահ

Ծանոթագրություններ

Արտաքին հղումներ 
 

Քութայիսի նահանգի գավառներ
1918 կազմալուծված պետություններ և տարածքներ